**פ.צ. קופנהגן** (בדנית: **Football Club København** או **F.C. København**, או פשוט **FCK**) הוא מועדון כדורגל דני מעיר הבירה, קופנהגן. המועדון הוקם ב-1992 כתוצאה מאיחוד של 2 מועדונים גדולים בקופנהגן. הקבוצה נחשבת למועדון הכדורגל הבולט ביותר בליגת העל הדנית ולזכות המועדון ישנם 14 תוארי אליפות ושמונה גביעים, והוא השתתף בליגת האלופות פעמיים בתולדותיו, ונחשב לאחד המועדונים הדניים המצליחים ביותר באירופה.

המועדון משחק באצטדיון פארקן, אשר מארח גם את משחקיה הביתיים של נבחרת דנמרק. מאז הקמת המועדון ב-1992 התפתחה יריבות מרה בין קופנהגן לבין היריבה העירונית ברונדבי, והמשחקים ביניהם המכונים הדרבי של קופנהגן או ה-"New Firm" (כרפרנס ל-"Old Firm"), והם נחשבים למשחקים החמים ביותר במהלך העונה בליגת העל הדנית.

היסטוריה
--------

המועדון הוקם ב-1 ביולי 1992 כמיזוג בין קבוצת קופנהגן בולקלוב, שזכתה ב-15 אליפויות, לבין יריבתה העירונית, בולקלובן 1903, שזכתה בשבע אליפויות.

כבר בעונתה הראשונה זכתה הקבוצה המאוחדת באליפות דנמרק ובגביע האינטרטוטו האירופי. מגביע אופ"א הודחה לאחר הפסד לקבוצת אוסר הצרפתית. בעונה העוקבת הובילה בנקודה ערב המחזור האחרון, אך הפסד 2–3 לאודנסה בולדקלאב העניק את האליפות לסילקבורג.

בשנים 1995–2000 לא עמדה הקבוצה בציפיות בליגה המקומית ובאירופה, אך זכתה בשני גביעי מדינה (1995, 1997), בגביע הליגה (1998) ובסופרקאפ (1995), ורק בתחילת המאה ה-21 חזרה לפסגת הכדורגל הדני. בעונת 2000/2001 זכתה קופנהגן באליפות דנמרק, ולאחר מכן הצליחה להדיח את אייאקס אמסטרדם מגביע אופ"א לפני שהודחה על ידי בורוסיה דורטמונד הגרמנית.

בשנת 2002 הייתה הקבוצה קרובה לזכות בפעם השנייה ברציפות בתואר לאחר שהצליחה למחוק פער של עשר נקודות מיריבתה המרה ברונדבי, אך בסופו של דבר הפסידה את התואר בשל הפרש שערים נחות. קופנהגן זכתה באליפויות של השנים 2003, 2004 ו-2006 לאחר תחרויות עיקשות עם ברנדבי, וגם זכתה בגביע המקומי בשנת 2004 וברויאל ליג (גביע סקנדינביה) ב-2005 וב-2006.

בדצמבר 2005 הוחלף המאמן המצליח של הקבוצה, הנס בקה, בסטולה סולבקן, שחקן העבר הנורווגי של הקבוצה. לקראת עונת 2006/2007 חתם במועדון כוכב נבחרת דנמרק, ייספר גרונקיאר, והקבוצה העפילה לראשונה בתולדותיה לליגת האלופות, לאחר ניצחון 2–3 בסיכום שני משחקיה נגד אייאקס אמסטרדם במוקדמות הטורניר. הקבוצה הוגרלה ל"בית המוות" עם סלטיק הסקוטית, בנפיקה ליסבון הפורטוגזית ומנצ'סטר יונייטד האנגלית. הקבוצה סיימה אמנם במקום האחרון, אך השיגה ניצחונות מכובדים על מנצ'סטר ועל סלטיק. בסוף העונה זכתה קופנהגן באליפות שנייה ברציפות והוגרלה לשחק במוקדמות ליגת האלופות נגד אלופת ישראל, בית"ר ירושלים. לאחר התמודדות בת שני משחקים העפילה קופנהגן לשלב הבא בו התמודדה מול בנפיקה ליסבון על כרטיס לליגת האלופות, אולם קופנהגן הפסידה. משם עברה קופנהגן לגביע אופ"א שם הגיעה עד לשלב הבתים.

בעונת 2010/2011 הצליחה הקבוצה להעפיל בפעם השנייה בתולדותיה לליגת האלופות לאחר שהדיחה את רוזנבורג בשלב הפלייאוף. קופנהגן הוגרלה בבית עם ברצלונה, פנאתינאיקוס ורובין קאזאן והעפילה ממנו לשמינית הגמר אחרי ניצחון על רובין קאזאן, שני ניצחונות על פנאתינייקוס ותיקו מול ברצלונה. בשמינית הגמר הקבוצה הוגרלה נגד צלסי המפגש הראשון התקיים בפארקן בקופנהגן צלסי ניצחה 2–0 מצמד של אנלקה. משחק הגומלין הסתיים בתיקו ללא שערים ובכך סיימה קופנהגן את דרכה בליגת האלופות. באותה עונה זכתה הקבוצה באליפות התשיעית שלה שבעה מחזורים לפני סיום העונה.

בעונת 2011/2012 הקבוצה השתתפה בשלב בפלייאוף של ליגת האלופות אולם נשרה ממנו במפתיע נגד אלופת צכיה ויקטוריה פלזן ובכך הוגרלה אוטומטית בשלב הבתים של הליגה האירופית, הקבוצה והוגרלה בבית עם סטנדרד ליאז', הנובר 96 ווורסקלה פולטבה. הקבוצה סיימה במקום השלישי בבית והודחה מהטורניר.

בעונת 2012/2013 הקבוצה השתתפה בשלב בפלייאוף של ליגת האלופות אולם הודחה על ידי ליל ובכך העפילה אוטומטית בשלב הבתים של הליגה האירופית, הקבוצה הוגרלה בבית עם סטיאווה בוקרשט, שטוטגרט ומולדה. הקבוצה סיימה במקום השלישי בבית והודחה מהטורניר.

סגל הקבוצה
----------

נכון ל-13 בספטמבר 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | פוליןפולין | שוער | קמיל גרבארה  |
| 2 | הולנדהולנד | מגן | קווין דיקס  |
| 3 | שוודיהשוודיה | מגן | פייר בנגטסון  |
| 5 | גאורגיהגאורגיה | מגן | דויט חוצ'ולובה  |
| 6 | דנמרקדנמרק | קשר | כריסטיאן סורנסן  |
| 7 | שוודיהשוודיה | קשר | ויקטור קלאסון  |
| 8 | ארגנטינהארגנטינה | קשר | מתאו טנלונגו  |
| 9 | פורטוגלפורטוגל | חלוץ | דייגו גונסלבש  |
| 10 | נורווגיהנורווגיה | חלוץ | מוחמד אל-יונסי  |
| 11 | שוודיהשוודיה | חלוץ | ג'ורדן לארסון  |
| 12 | דנמרקדנמרק | קשר | לוקאס לרגר  |
| 14 | דנמרקדנמרק | חלוץ | אנדראס קורנליוס  |
| 18 | איסלנדאיסלנד | חלוץ | אורי אוסקרסון  |

 |  | 

| מס' |  | עמדה | שם |
| --- | --- | --- | --- |
| 19 | דנמרקדנמרק | מגן | אליאס ילרט  |
| 20 | דנמרקדנמרק | מגן | ניקולאי בוילסן  |
| 21 | דנמרקדנמרק | שוער | תיאו סאנדר  |
| 22 | דנמרקדנמרק | מגן | פטר אנקרסן  |
| 24 | נורווגיהנורווגיה | מגן | בירגר מלינג  |
| 27 | דנמרקדנמרק | מגן | ולדמאר לונד  |
| 30 | תוניסיהתוניסיה | קשר | אליאס אשורי  |
| 33 | דנמרקדנמרק | קשר | ראסמוס פאלק  |
| 36 | דנמרקדנמרק | קשר | ויליאם קלם  |
| 39 | דנמרקדנמרק | קשר | אוסקר הוילונד  |
| 40 | שוודיהשוודיה | קשר | רוני ברדגג'י  |
| 41 | דנמרקדנמרק | שוער | אנדראס דית'מר  |
| 46 | דנמרקדנמרק | חלוץ | אמיל הוילונד  |

 |

תארים
-----

**ליגת העל הדנית**:

* **אליפויות (15)** : 1992/1993, 2000/2001, 2002/2003, 2003/2004, 2005/2006, 2006/2007, 2008/2009, 2009/2010, 2010/2011, 2012/2013, 2015/2016, 2016/2017, 2018/2019, 2021/2022, 2022/2023
	+ סגנויות (7): 1993/1994, 2001/2002, 2004/2005, 2011/2012, 2013/2014, 2014/2015, 2019/2020

**הגביע הדני:**

* **זכיות** (**9**): 1994/1995, 1996/1997, 2003/2004, 2008/2009, 2011/2012, 2014/2015, 2015/2016, 2016/2017, 2022/23
	+ סגנויות (4): 1997/1998, 2001/2002, 2006/2007, 2013/2014

**גביע הליגה הדני**

* **זכיות (1)**: 1996
	+ סגנויות (2): 2005, 2006

**הסופר קאפ הדני**

* **זכיות (3)**: 1995, 2001, 2004

**רויאל ליג (אליפות הכדורגל הסקנדינבית האזורית)**

* **זכיות (2)**: 2004/2005, 2005/2006
	+ סגנויות (1): 2006/2007

קישורים חיצוניים
----------------

ויקישיתוף מדיה וקבצים בנושא **פ.צ. קופנהגן** בוויקישיתוף
* אתר האינטרנט הרשמי של פ.צ. קופנהגן
* פ.צ. קופנהגן, ברשת החברתית פייסבוק

* פ.צ. קופנהגן, ברשת החברתית אקס (טוויטר)

* פ.צ. קופנהגן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

הערות שוליים
------------

1. ↑  אוריאל דסקל, ‏חם בקופנהאגן, באתר גלובס, 25 בספטמבר 2006

| דנמרקדנמרק ליגת העל הדנית, עונת 2022/2023 |
| --- |
| 

|  |
| --- |
| אודנסה • אולבורג • אורהוס • ברונדבי • הורסנס • ויבורג • לינגבי • מיטיולן • נורשלן • סילקבור • קופנהגן • ראנס |

 |

| **ליגת האלופות 2023/24** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| גרמניהגרמניה באיירן מינכן | ספרדספרד סביליה | איטליהאיטליה נאפולי | פורטוגלפורטוגל בנפיקה ליסבון | הולנדהולנד פיינורד | צרפתצרפת פריז סן-ז'רמן | אנגליהאנגליה מנצ'סטר סיטי | ספרדספרד ברצלונה |
| אנגליהאנגליה מנצ'סטר יונייטד | אנגליהאנגליה ארסנל | ספרדספרד ריאל מדריד | איטליהאיטליה אינטר מילאנו | ספרדספרד אתלטיקו מדריד | גרמניהגרמניה בורוסיה דורטמונד | גרמניהגרמניה ר.ב. לייפציג | פורטוגלפורטוגל פורטו |
| דנמרקדנמרק פ.צ. קופנהגן | הולנדהולנד פ.ס.וו. איינדהובן | פורטוגלפורטוגל בראגה | אוסטריהאוסטריה רד בול זלצבורג | איטליהאיטליה לאציו | איטליהאיטליה מילאן | סרביהסרביה הכוכב האדום בלגרד | אוקראינהאוקראינה שחטאר דונצק |
| טורקיהטורקיה גלאטסראיי | צרפתצרפת לאנס | גרמניהגרמניה אוניון ברלין | ספרדספרד ריאל סוסיאדד | סקוטלנדסקוטלנד סלטיק | אנגליהאנגליה ניוקאסל יונייטד | שווייץשווייץ יאנג בויז | בלגיהבלגיה רויאל אנטוורפן |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2018058108
* VIAF: 9328149296259180670005
* WorldCat: lccn-n2018058108

 |